Heckler & Koch G36
Heckler & Koch G36 (Gewehr 36) on 5.56×45mm NATO Saksa ründevintpüss. Selle konstrueeris üheksakümnendate esimeses pooles kaitsetööstusettevõte Heckler & Koch asenduseks 7.62×51mm NATO lahingvintpüssile Heckler & Koch G3. Bundeswehr asendas enda automaadid G3 uute automaatidega G36 aastal 1997. Hiljem võeti see kasutusele ka mitmes teises riigis, k.a Eesti Erioperatsioonide väejuhatuses. G36 laeb ümber gaasi jõul ning sellel on kas 30-lasuline lehtsalv või 100-lasuline trummsalv Beta C-Mag. Aastal 2012 hakkasid G36 tekkima probleemid täpsuse ja ülekuumenemisega ning sellele hakati otsima asendust. Aastal 2017 käivitas Bundeswehr asenduse leidmiseks konkursi "System Sturmgewehr Bundeswehr". Konkursi viimasesse ringi jõudsid Heckler & Koch HK416, Heckler & Koch HK433 ja Haenel MK 556. Aastast 2022 hakati automaate G36 Bundeswehris HK 416A8 vastu välja vahetama.